Publication: Magyar Közlöny
Issue: MK-2002-20 (Year: 2002, Number: 20)
Era: 1990-2004
Section: 
Paragraph Index: 495

13. Cikk Az egyezmény módosítása 13.1. A Szerzõdõ Fél módosíthatja a jelen egyezményt és mellékleteit. A javasolt módosításokat a Fõtitkár elé kell terjeszteni, aki azokat továbbítja a Szerzõdõ Felekhez. 13.2. A jelen Cikk 13.1. bekezdése szerint továbbított javasolt módosítást a Végrehajtó Bizottság következõ rendes ülésén kell megvizsgálni. 13.3. Ha a jelen lévõ és szavazó Szerzõdõ Felek egyhangúan megszavazzák a módosítást, azt a Végrehajtó Bizottság a Fõtitkárnak megküldi, aki ezután a módosítást megküldi minden Szerzõdõ Félnek. 13.4. A jelen Cikk 13.3. bekezdése szerint megküldött módosítást valamennyi Szerzõdõ Fél által elfogadottnak kell tekinteni, ha egyik Szerzõdõ Fél sem emel kifogást a megküldés dátumától számított hat (6) hónapon belül. Ha nem emeltek ilyen kifogást, a módosítás valamennyi Szerzõdõ Félre nézve hatályba lép a jelen bekezdésben hivatkozott hat (6) hónapos idõszak letelte után három (3) hónappal. 13.5. A Fõtitkár haladéktalanul értesít minden Szerzõdõ Felet, ha a javasolt módosítással kapcsolatban kifogás merült fel. Ha kifogás merül fel, a módosítást úgy kell tekinteni, hogy az nincs elfogadva, és semmilyen hatálya nincs.

Source: https://magyarkozlony.hu/hivatalos-lapok/327732eb1b267479c71baf19dad8646c983fb5d0/dokumentumok/c4cc6045bedff7ea137df4857fb606a8d2a3ce61/letoltes